钦定古今图书集成/明伦汇编/官常典/第333卷 > 南齐
## 钦定古今图书集成/明伦汇编/官常典/第333卷 > 南齐

南齐设御史中丞，统“治书侍御史及侍御史。”

按《南齐书百官志》：御史中丞一人。晋江左中丞司隶，
分督百僚，傅咸所云“行马内外”是也。今中丞则职无
不察，专道而行，驺辐禁呵，加以声色，武将相逢，辄致
侵犯，若有卤簿，至相驱击。宋孝建二年制，中丞与尚
书令分道，虽丞郎下朝相值，亦得断之，馀内外众官，
皆受停驻。

治书侍御史二人。

侍御史十人，《兰台》置诸曹内外督令以下。

### 高祖建元元年遣大使分行四方

按《南齐书高帝本纪》，建元元年：“冬十二月丙辰，诏遣
大使分行四方，遣兼散骑常侍十二人巡行，以交宁
道远，不遣使。”